
Abstract: 
Historical sources indicate that crafts and entrepreneurship = RIT PEMNEO 
occupied a special place in the socio-economic life of the late 19th Article history: 

- early 20th centuries. The article analyzes the development of 
crafts in the Karshi region from a scientific point of view. 

Qashgadaryo viloyatining markazi -— Qdarshi o‘tmishda O‘zbekistonning hunarmandchilik, 
me’morchilik, shaharsozlik madaniyati o‘ta yuksak bo‘lgan va ayni fursatda istiqboli porloq 
shaharlardan sanaladi. 


XIX asrda shahar aholisi ancha ko‘paydi. Qarshiga 1832 yolga kelgan A.Byornis bu joy aholisini 10 
ming deb ko‘rsatgan bo‘lsa , H.Vamberi Qarshidagi aholi soni XIX asr o‘rtalarida 25 ming ekanligini, 
asosiy qismini o‘zbeklar tashkil etganini shuningdek, tojiklar, hindlar, afg‘onlar va juhudlar ham 
istiqomat qilganligini qayd etgan[1]. XX asr boshlarida esa shahar aholisi 60 minga yetgan edi. Aholi 
asosan mahalla guzarlariga uyushgan Qarshi shahrida XX asr boshlarida 20dan ziyod mahalla (guzar) 
faoliyat yuritgan. 


Ma’lumki, hunarmandchilik ishlab chigarishi asosan shaharda to’plangan bo’lib, xom-ashyosi 
qishloqlarda yetishtiriladigan hunarmandchilik turlari aholining uylarida ham ishlab chiqarish 
ko‘rinishida tarqalgan bo’lgan. Jumladan, Qarshi shahri va uning atrofidagi yirik o‘troq qishloqlarda 
to‘quvchilik ishlab chigarishning asosiy tarmog‘i hisoblangan. To‘quvchilik ip yigirish, mato to‘qish, 
kiyim-kechak tikish kabi ishlab chiqarish turlarini o‘z ichiga olgan. 

Ip kalavalari paxtadan, jun va ipakdan yigirilgan. Paxta ip kalavalarini chigitidan ajratib olish uchun 
maxsus qurilma «xalaji» ishlatilgan. Chigitdan ajratilgan paxta tolasi charxda yigirilib, kalava qilingan. 
Jundan ip yigirish ham voha aholisining qadimiy mashg‘ulotlaridan biri hisoblangan. Bu mashg‘ulot 
uchun asosan mahalliy go‘y, echki, tuya juni hom-ashyo bo’lib xizmat qilgan. Jun qo‘l urchug‘ida 
ayollar tomonidan yigirilgan. Jundan tayyorlangan buyumlar o‘rmak bilan (to‘qish moslamasi) qo‘lda 
to‘qilgan. Ipak ip yigirish paxta va jundan ip yigirishga qaraganda ancha murakkab jarayon bo‘lib, 
unda qisman ayollar ishtirok etgan holda asosan erkaklarning mehnati talab qilingan. 


Qarshi shahri va uning atrofidagi yirik qishloqlardagi to ‘quvchilarning asosiy ishlab chiqaradigan 
mahsulotlari olacha matosi hisoblangan. Qarshilik to‘quvchilar yarim ipak mato-olacha to‘qishda O‘rta 
Osiyoda tengi yo‘q sanalgan. Olacha paxtadan, ipakdan va yarim ipak ipdan to’qiladigan oddiy mato 
hisoblanib, unga har xil rangli hoshiya bezagi berilgan. XIX asr o‘rtalarida olacha matosi to‘qish O’rta 
Osiyoda keng yoyilgan bo‘lib, bu matoni ko‘plab ishlab chiqaradigan yirik markazi Qarshi shahri 
hisoblangan. Olacha to‘qish Qarshining Yugori Zag‘za mahallasida yashaydigan hunarmandlarning 
asosiy faoliyat turi sanalgan. Zag‘za mahallasida olacha bilan birga salla to‘qish ham ancha 
rivojlangan bo‘lgan. [2]. 


Qarshida X1X asr o‘rtalarida yashab, Oxun olacha nomi bilan mashhur bo‘lgan Mulla Oxun bu yerdagi 
25 taga yaqin yirik to‘quvchilik ustaxona egalari ichida eng yirigi hisoblangan. Uning qo‘l ostida 40 
dan ortiq to‘quv dastgohini ishlatadigan 60 ta hunarmand faoliyat yuritgan. 


Qarshi shahrining Maqsumovot mahallasida adras matosi to‘qilganligi bizga tarixiy manbalardan 
ma’lum. Bu yerda bo‘zga bo’yoq, gul bosib chit ishlab chiqarish ham mavjud bo‘lgan. Qarshining 
olacha, salla, adras, chit, bo‘z kabi matolari mahalliy aholi va qo‘shni chorvadorlarninggina emas, 
balki Boysun, Hisor, G‘uzor, Sariosiyo savdogarlarning ham eng ko‘p harid qiladigan mahsuloti 
hisoblangan. 


Mato to ‘qish, ip yigirishdan to tayyor mato ishlab chiqarishgacha bo‘lgan jarayon qo‘lda bajarilgan. 
Buning uchun urchugq, charx, xalaji, dug kabi qo’lbola dastgoh va asboblar ishlatilgan. [3].Bu yerda 
to‘qilgan bo‘z, adras, chit, olacha kabi matolardan ko‘ylak, chopon, dasturxon, ro‘mol, junli 
matolardan esa chakmon (erkaklar ust kiyimi) tikib sotilgan. Ayniqsa, olachadan tayyorlangan. 


Bizga ma’lumki, Qarshi atrofida chorvador aholi tomonidan ko‘paytiriladigan qo‘y, echki, tuya kabi 
chorva mollari junlari bu yerda to‘quvchilikning yana bir turi - gilam to‘qish hunarining ham yuqori 
darajada rivojlanishiga sabab bo‘lgan. Qarshi bekligidagi Qamashi, Jeynov, Kasbi, Po‘lati, Mang‘it, 
Maymanog, Fayzobod kabi qishloqlarda to‘qilgan «arabi», «naqshina», «julxurs», «nafis», «ipak» kabi 
gilam va qoqma, yurma, g‘ajari, terma kabi shol - gilam turlari, naprach (yani to‘rtburchak shaklda 2 
gavatli qilib tikilgan, tik turishi uchun qavatlar ichiga poxol solib tayyorlangan, kiyim-kechak kabi 
buyumlar solib qo‘yiladigan gilam-sandiq) kabi junli mahsulotlar mohirona did bilan bezak va rang 
berib tayyorlangan, 


Qarshi atrofida gilam va shollardan tashgari jundan yana gilam-goplar, xurjun, otlar uchun jabduq, 
bo‘g‘joma (kiyim-kechak o‘rab qo‘yishga mo‘ljallagan to‘rt burchakli va bog‘li buti) jiyak, chakmon, 
qora uy (o‘tov) uchun bog‘lar, har xil uy-ro‘zg‘or buyumlari solinadigan xaltachalar kabi buyumlar 
rangli naqshlar solib, badiiy bezak berib ishlab chiqarilganligi manbalarda qayd etilgan. [4]. Jeynov, 
Kasbi qishloqlari ayollari esa xotin-qizlarning bayram bosh-kiyimlari «gizza» va «kospa» tayyorlashda 
xam juda mohir bo‘lishgan.Bundan tashqari, Qarshi bekligida jundan har xil rang berib tayyorlangan 
guldor va gulsiz kigizlar ham juda mashhur bo’lgan. 

Qarshi shahri va bekligida yana keng miqyosda rivojlangan hunarmandchilik turi charmgarlik 
hisoblangan. Buning uchun esa vohada yetarli xom-ashyo zahirasi mavjud bo‘lgan. XIX asr o‘rtalarida 
Qarshi shahrida po‘stin uchun qo‘y terisi oshlaydigan 5 ta korxona mavjud bo‘lib, ular kuz oylarida 3 
000 dona teri tayyorlay olish imkoniyatiga ega bo‘lgan. 


Qarshining eski shahar qismida Nizomiy ko’chasi 28-xonadonda yashovchi 80 yoshli O‘g‘il momo 
Mamatovaning aytishicha, Qarshi shahrida asosan charm va charm mahsulotlari ishlab chiqarish bilan 
shug‘ullanadigan hunarmandlar istiqomat qiladigan alohida charmgarlar mahallasi mavjud bo‘lgan 
(hozir ham shu nomdagi mahalla bor). [5].Charmgarlar har xil navli charm tayyorlashni bilishgan. Bu 
yerda qo‘y terisidan «charm», «mesh», echki terisidan «qarroqi» yoki «buzi», ho‘kiz terisidan 
«bulg‘ori», ot va eshak terisidan «sag‘ri», yashil rang berilgan «kemuxt» kabi charm turlari 
tayyorlangan. 


Qarshilik charmgarlar terini oshlashda mahalliy o‘simliklardan foydalanishgan. Masalan, echki va 
qo‘y terisini oshlashda kermak o‘simligi ildizidan olingan sharbatdan foydalanilgan bo‘lsa, qorako‘l 
terisiga arpa uni va tuz bilan ishlov berilgan. Ular qo‘y va echki terisidan oyoq kiyim, po‘stin ishlab 
chiqargan. 


Po‘lati qishlog‘ida yashovchi Norqulov Bekmirza va To‘rayev Amir bobolarning aytishlaricha, bu 
qishloqda yashaydigan charmgarlar qo‘y terisini o‘rik ildizi va jinjak o‘simligi aralashtirib qaynatilgan 
suvga solib, uni kizil rangga bo‘yashgan. Undan erkaklar shimi va «chakaki» etigi tikilgan. 


Qarshilik etikdo‘zlar baland ko‘njli, uchi uchli va yugoriga qayrilgan “turkmani” rusumidagi etiklar 
tikishgan. Mang‘it qishlog‘ida yashovchi Kichik momo Yo‘ldosevaning aytishicha, vohada 
tayyorlangan xamda undan dumbira, doira, nog‘ora kabi cholg‘u asboblari tayyorlashda kam 
foydalanilgan. 


Qarshi atrofida yashaydigan chorvador aholi teridan mesh, non xalta, kamar, po‘stin, telpak 
tayyorlashga ham mohir bo‘lgan. Qarshining Charmgar mahallasida yana teri va teri mahsulotlari 
ishlab chigarish bilan bog‘liq yelimchilik ham rivojlangan bo‘lgan. 


Bizga ma’lumki, g‘arbu - sharq mamlakatlarida nomi mashhur bo‘lgan qorako‘l terisini amirlik 
bozorlariga yetkazib berishda Qarshi atrofida yashaydigan arablar muhim rol o‘ynagan. 


Vohadagi arablardan tashqari, Qarluq, Nayman, Saroy, Qatag‘on, Mang‘it, Mesit, Olchin, Qovchin, 
Yabu, Xitoy, Uch-urug‘, Uz kabi o‘zbek urug‘lari, Pomug‘, Muborak turkmanlari ham qorako‘l teri 
yetishtirgan. Yangi tug‘ilgan 5-6 kunlik qo‘zi terisi juda qimmat bo‘lib, qorako‘lning eng sifatlisi 
hisoblangan. Uning yana donador, karpak kabi navlari ham Qarshi vohasida ko‘plab yetishtirilgan. 


Gap teri va teri mahsulotlari hususida borar ekan, bir narsaga e’tiborni qaratish joiz deb hisoblaymiz. 
Qarshi atrofi ovchilik uchun qulay hisoblanib, ovlangan tulki, chiya bo‘ri, tovushgon kabi yovvoyi 
hayvonlar terisi va mo‘ynasiga ishlov berish ham Qarshilik hunarmandlarning faoliyat  turi 
hisoblangan. 


Manbalarda O‘rta Osiyo misgarlik hunarining rivojlangan markazlari qatorida Qarshi shahri nomi ham 
sanab o‘tilgan, Qarshi hunarmandlari tayyorlagan mis olacha singari juda mashhur bo‘lgan. Qarshi 
misgarlik buyumlaridan uy-ro‘zg‘or anjomlari, idishlar, chilim, egar uchun bezaklar, o‘zangi, obdasta, 
choydush, suvloq, tog‘oralar, patnis, styohdon, chelak kabilar badiiy o‘ymakorlik bezaklariga boy qilib 
tayyorlangan. Mis buyumlari jumladan obdasta yasashda tengi yo‘q Qarshi misgarlari ko‘pincha 

Rossiyadan keltirilgan sariq misdan hom ashyo sifatida foydalanishgan. [6]. O’yma naqshli, kumush 
bezakli yoki qimmatbaho feruza, billur toshlar qadab ishlangan Qarshining mis buyumlari Qo‘qon, 
Buxoro, Shaxrisabz misgarlik mahsulotlari bilan raqobatda bo‘lgan. 


Rossiya va Erondan keltiriladigan mis, kumushlar hisobiga tayyorlanadigan Qarshi zargarlik 
buyumlari ham o‘zining bejirim va nafisligi bilan ajralib turgan. Zargarlar kumush, mis ba‘zan 
oltindan yaltiroq va qimmatbaho toshlar gadab tumor uchun g‘iloflar, kumush, feruza bilan bezak 
berilgan ot uchun egar-jabduq, yuganlar tayyorlashda usta bo‘lishgan. Zargar ustalar ba’zan 
taqinchoklarga rangli yaltiroq qoplama surib ularning chiroyli hamda arzon turlarini kam ishlab 
chigarishgan. 


Zargarlikka ishlatiladigan qimmatbaho toshlar Badahshon, Hindistondan olib kelingan. Qarshi 
yugqorida nomi tilga olingan mamlakatlarga boriladigan yo‘l ustida joylashganligi uchun xam la’l, aqiq, 
feruza, lojuvard toshlari bilan bezab ishlangan buyumlar O‘rta Osiyoning boshqa joylariga qaraganda 
bu yerda ko‘p va nisbatan arzonroq bo‘lgan. 


O’zbekiston respublikasi Prezidenti Sh.M.Mirziyoyev tomonidan ilgari surilgan “5 tashabbus” 
loyihasida yoshlarimizga kasb-hunar sirlarini 0 ‘rgatish va ularni doimiy ish ta’minlashga alohida 
e’tibor garatildi. Qadhqadaryo viloyatida ham bu borada ibratli ishlar amalga oshirilmoqda. Bugungi 
kunda Qarshilik yoshlar ham ustoz-shogird an’analari asosida hunarmandchilik sohasida samarali 
faoliyat yuritib, yurtimiz yoshlari orasida peshqadam bo‘lib kelmoqdalar. Bir so‘z bilan aytganda, 
ajdodlarimizdan oltin meros bo‘lib kelayotgan rang-barang hunarmandchilik an’analariga Yangi 
O‘zbekiston yoshlari munosib voris bo‘lib, Vatan iqtisodiyotini yuksaltirishiga o‘zlarining beqiyos 
hissalarini qo‘shishlariga ishonamiz.. 

